ХьэрычэтыщIэхэм я хуитыныгъэхэр хъумэнымкIэ уполномоченнэ Пархоменкэ Юлие
КъБР-м и Iэтащхьэм деж хьэрычэтыщIэхэм я хуитыныгъэхэр хъумэнымкIэ уполномоченнэу Пархоменкэ Юлие мэкъуауэгъуэм и 6-м ягъэуващ. Къанокъуэ Арсен абы теухуа Указым иджыблагъэ Iэ щIидзащ.
Пархоменкэ Юлие Виктор и пхъур Май районым хыхьэ Май къалэм 1967 гъэм къыщалъхуащ. Шахтинск дэт технологие институтыр, иужькIэ Кисловодск экономикэмрэ правэмкIэ и институтыр къиухащ. Экономикэ щIэныгъэхэм я кандидатщ, Къэбэрдей-Балъкъэр Республикэм промышленностымкIэ щIыхь зиIэ и лэжьакIуэщ.
Зыпэрыта IэнатIэхэр:
1992 гъэм мэкъуауэгъуэм и 6-м къыщыщIэдзауэ 2002 гъэм накъыгъэм и 5 пщIондэ «Ювик» ООО-м, 2002 гъэм накъыгъэм и 5-м щегъэжьауэ 2008 гъэм мэлыжьыхьым и 4 хъухункIэ Прохладнэ къалэм щыIэ «Дэрбзэр фабрикэ» ОАО-м и унафэщIащ. КъыкIэлъыкIуэ илъэсиплIым Прохладнэ къалэ округым и щIыпIэ администрацэм и Iэтащхьэу щытащ. 2012 гъэм фокIадэм и 9-м къыщыщIэдзауэ 2013 гъэм мэкъуауэгъуэм и 6 пщIондэ «Iуэху зезыхьэ Урысей» ООО-м и Къэбэрдей-Балъкъэр щIыналъэ къудамэм и унафэщIщ.
КъБР-м и Iэтащхьэмрэ Правительствэмрэ
я пресс-IуэхущIапIэ.
